**NARODNA KNJIŽNICA I ČITAONICA MAJUR**

URBROJ: 2176-133-24-48

Majur, 2. travnja 2024. godine

Na temelju članka 37. Zakona o ustanovama („Narodne novine“ broj: 76/93, 29/97, 47/99, 35/08, 127/19, 151/22), članka 19. Statuta Narodne knjižnice i čitaonice Majur („Službene novine“ Općine Majur, broj: 5/19), članka 4. i 6. Pravilnika o unutarnjem ustrojstvu i sistematizaciji radnih mjesta Narodne knjižnice i čitaonice Majur, URBROJ: 2176-133-19-2 od 18.1.2019. godine, URBROJ: 2176-133-20-63 od 24.11.2020. godine, URBROJ: 2176-133-21-84/1 od 3.12.2021. godine, URBROJ: 2176-133-22-32 od 16.5.2022. godine, URBROJ: 2176-133-22-74/1 od 6.12.2022. godine, URBROJ: 2176-133-23-1/1 od 11.1.2023. godine, URBROJ: 2176-133-23-71/1 od 8.9.2023. godine i URBROJ: 2176-133-23-103 od 14.12.2023. godine, ravnateljica Narodne knjižnice i čitaonice Majur raspisuje

**N A T J E Č A J**

**za radno mjesto viši/a računovodstveni/a referent/ica**

- **viši/a** **računovodstveni/a referent/ica** – 1 izvršitelj/ica na neodređeno puno radno vrijeme (40 sati tjedno) uz obvezni probni rad od tri mjeseca

Na ovaj natječaj za radno mjesto viši/a računovodstveni/a referent/ica (dalje u tekstu: Natječaj) mogu se ravnopravno prijaviti kandidati oba spola, a riječi i pojmovi koji imaju rodno značenje korišteni u ovom Natječaju odnose se jednako na muški i ženski rod, bez obzira na to jesu li korišteni u muškom ili ženskom rodu.

**Kandidati moraju zadovoljiti sljedeće stručne uvjete:**

* VŠS – preddiplomski sveučilišni ili stručni studij ekonomskog smjera
* položen državni stručni ispit
* 1 (jedna) godina radnog iskustva u struci
* poznavanje osnova kompjuterske pismenosti
* vozačka dozvola B kategorije

Radnim iskustvom na odgovarajućim poslovima podrazumijeva se radno iskustvo ostvareno na poslovima odgovarajuće stručne spreme i struke.

Radni odnos se zasniva uz obvezni probni rad u trajanju od tri mjeseca.

**Opis poslova:**

* vodi računovodstvo Knjižnice i Općine Majur, prati prihode i rashode,
* priprema i izrađuje nacrt Proračuna Knjižnice i Općine Majur te njegovih izmjena i dopuna, kao i realizacije istoga,
* izrađuje polugodišnji i godišnji obračun proračuna Knjižnice i Općine Majur, u kojemu, istomu prema raznim pokazateljima, iskazuje ostvarivanje planiranih prihoda i rashoda,
* izrađuje periodična i godišnja potrebna izvješća Knjižnice i Općine Majur te ista dostavlja resornim ministarstvima i nadležnim tijelima, sukladno posebnim propisima,
* vrši obračun plaća i drugih naknada Knjižnice i Općine Majur,
* obavlja poslove fakturiranja i vođenja blagajne, kontiranja i knjiženja prihoda i rashoda Knjižnice i Općine Majur,
* prati vrijednost i otpis vrijednosti imovine Knjižnice i Općine Majur te sastavlja izvješća o istomu,
* utvrđuje i vodi evidencije iz djelokruga svog radnog mjesta,
* obavlja i druge poslove za koje se ukaže potreba.

Natjecati se mogu i kandidati koji nemaju položen državni stručni ispit uz obvezu da ispit polože u roku od godine dana od zasnivanja radnog odnosa.

**Uz prijavu kandidati su dužni priložiti:**

* životopis
* dokaz hrvatskog državljanstva (preslik osobne iskaznice ili domovnice)
* izvornik uvjerenja nadležnog suda da se protiv kandidata ne vodi kazneni postupak (ne starije od 6 mjeseci)
* dokaz o stručnoj spremi (preslik diplome)
* dokaz o radnom stažu (potvrda o radnom stažu koju izdaje Hrvatski zavod za mirovinsko osiguranje u prostorijama Zavoda ili elektroničkim putem)
* dokaz o radnom iskustvu ostvarenom na odgovarajućim poslovima (koji sadrži vrstu poslova koju je prijavitelj obavljao, vrstu stručne spreme za obavljanje tih poslova i razdoblje u kojem je obavljao te poslove (preslika ugovora, rješenja, potvrde poslodavca ili drugog odgovarajućeg radno-pravnog akta))
* dokaz o položenom državnom stručnom ispitu (preslika uvjerenja, svjedodžbe ili potvrde ukoliko kandidat ima položen ispit)
* dokaz o poznavanju rada na računalu (preslika uvjerenja, potvrde, indeksa, svjedodžbe)
* preslik vozačke iskaznice

Urednom prijavom smatra se prijava koja sadrži sve podatke i priloge navedene u Natječaju.

Osoba koja ne podnese pravovremenu i urednu prijavu ili ne ispunjava formalne uvjete iz Natječaja, ne smatra se kandidatom prijavljenim na Natječaj.

Nepotpune i napravovremene prijave neće se razmatrati.

Kandidati mogu biti pozvani na prethodnu provjeru stručnih i drugih radnih sposobnosti. Na prethodnu provjeru mogu pristupiti samo kandidati koji ispunjavaju formalne uvjete iz Natječaja. Ako kandidat koji je pozvan ne pristupi prethodnoj provjeri, smatrat će se da je povukao prijavu na Natječaj.

Natječaj je otvoren 8 (osam) dana od dana objave na web stranici Hrvatskog zavoda za zapošljavanje i oglasnoj ploči Narodne knjižnice i čitaonice Majur, odnosno od 2. travnja do 10. travnja 2024. godine.

Prijavu na natječaj s prilozima poslati na adresu: **Narodna knjižnica i čitaonica Majur, Sv. Mihovila 2, Majur, 44430 Hrvatska Kostajnica,** s naznakom **„Prijava na natječaj za radno mjesto viši/a računovodstveni/a referent/ica“.**

O rezultatima natječaja svi će kandidati/kinje biti obaviješteni pisanim putem u roku od 60 dana od dana završetka natječaja.

Priložena natječajna dokumentacija se ne vraća.

Ravnateljica

Suzana Tumurad, dipl.knjiž.